OpenLLM-France/wikimedia huggingface dataset:
# MSN Games

MSN Games (també conegut com a Zone.com, Internet Gaming Zone, MSN Gaming Zone i MSN Games by Zone.com) és un dels llocs de joc online creat principalment per unir connexions entre jocs, i també per a jocs online d'un sol jugador i multijugador.
El lloc, per membres del portal MSN, és part de Microsoft Corporation, amb seu a Redmond (Washington).
Al lloc hi ha jocs amb versió online de franc, versions de prova i versions pay-2-play (pagar per jugar). Gaming Zone inclou jocs web o descarregables per a ordinador personal o telèfons mòbils. Els jocs multijugador requereixen una connexió d'internet o connectivitat de telèfons mòbils i accés a un compte de Windows Live Messenger.
Els nombrosos jocs de diversos jugadors que estan disponibles fomenten un sentit de comunitat entre persones que, com a jugadors, interaccionen en sales de jocs en línia o fan grups de pressió, jugant jocs usant Windows Live Messenger i mentre que als seus telèfons mòbils reprodueixen les versions de Windows Mobile dels jocs

## Història

La primera versió del lloc, que llavors es deia "The Village", va ser fundada per Kevin Binkley, Ted Griggs i Hoon IM. El 1996, Steve Murch, llavors un empleat de Microsoft, va convèncer en Bill Gates per adquirir el petit lloc de joc en línia, propietat d'Electric Gravity. El lloc va ser reanomenat a Internet Gaming Zone ("Zona de jocs d'Internet") el 1996

## Competidors

El primer competidor de la zona va ser Games.com d'AOL, així com Heat.nét de Sega. Avui dia, el lloc competeix amb altres llocs de joc lliure similars, com Yahoo! Games i Pogo.com

## Enllaços externs

* MSN Games - Lloc web oficial
* Article sobre MSN Games Arxivat 2009-05-31 a Wayback Machine.
* El llibre sobre la MSN Zone, per Dorothy Rosencrans
* Wiki focused on MSN Game Zone badges Arxivat 2010-10-21 a Wayback Machine.
# CS-120

La CS-120 (Carretera Secundària 120) és una carretera de la Xarxa de Carreteres d'Andorra, que comunica Sant Julià de Lòria, a la CG-1, amb Certers. També és anomenada Carretera de Nagol.
Segons la codificació de carreteres d'Andorra aquesta carretera correspon a una Carretera Secundària, és a dir, aquelles carreteres què comuniquen una Carretera General amb un poble o zona. Concretament, en aquest cas, enllaça la CG-1 a l'altura de Sant Julià de Lòria amb Certers.
La carretera té en total 5 quilòmetres de recorregut.

## Projectes
### Habitatges prop de la CS-120

El present treball té com a finalitat la construcció d'un habitatge unifamiliar en un terreny situat a la carretera de la Rabassa (CS-120), parròquia de Sant Julià de Lòria. En la parcel·la de 535,01 m2 de superfície i de propietat privada, la parcel·la confronta amb carretera de la Rabassa i la resta de la parcel·la confronta amb propietats veïnes.

## Recorregut

* Sant Julià de Lòria (CG-1)
* Nagol
* Llumeneres
* Certers
| Tipus de Sortida | Direcció de la sortida | Carretera que hi enllaça | Qm |
| CS-120 | Sant Julià de Lòria | CG-1 | 0 |
| | Nagol | | 2 |
| | Llumeneres | | 4 |
| | Certers | | 5 |

## Vegeu també

* Llista de Carreteres d'Andorra

## Referències

* ↑ «Mapa General de Carreteres Andorranes». Arxivat de l'original el 2018-03-28. [Consulta: 28 març 2018].
* ↑ «Situació de la CS-120 al mapa d'Andorra». [Consulta: 29 març 2018].
* ↑ «Prop de la CS-120». [Consulta: 29 març 2018].
* ↑ «Mapa General de Carreteres d'Andorra». Arxivat de l'original el 2018-03-28. [Consulta: 28 març 2018].
# Estació de Cervera

Mapa sinòptic línia RL3 :
Mapa sinòptic línia RL4 :
Cervera és una estació de ferrocarril propietat d'Adif situada a l'oest de la població de Cervera a la comarca de la Segarra. L'estació es troba a la línia Barcelona-Manresa-Lleida i hi tenen parada trens de la línia RL3 de Rodalies de Lleida i de línia R12 dels serveis regionals de Rodalies de Catalunya, operats per Renfe Operadora.
Aquesta estació de la línia de Manresa a Saragossa va entrar en funcionament l'any 1860 quan va entrar en servei el tram construït per la Companyia del Ferrocarril de Saragossa a Barcelona entre Manresa (1859) i Lleida.
L'estació disposa de la via general (via 1) i dues desviades (vies 2 i 3) amb dues andanes laterals a les vies 1 i 2, comunicades mitjançant un pas a nivell. L'edifici de viatgers se situa a l'esquerra de les vies (mirant sentit Lleida) i és de dues plantes, amb la planta baixa oberta al públic on hi ha entre altres dependències la venda de bitllets i despatx del cap d'estació. Completen les instal·lacions de Cervera un nou pas subterrani que comunica la població i l'estació d'autobusos, que està situada a l'altre costat de les vies.
A més a més, compta amb un sistema d'informació a l'usuari mitjançant una pantalla dins l'edifici que mostra les pròximes circulacions per l'estació i un sistema de megafonia que anuncia també les pròximes aturades i els retards que aquests puguin tenir.
L'any 2021 va registrar l'entrada de 18.000 passatgers.

## Serveis ferroviaris

Rodalia de Lleida :
| Procedència/Destinació | < | Línia | > | Procedència/Destinació |
| Lleida Pirineus | Tàrrega | | terminal | terminal |
| Lleida Pirineus | Tàrrega | | Sant Guim de Freixenet | Terrassa Estació del Nord |
Aquesta estació és capçalera de mitja dotzena de trens diaris que tenen com a origen o destinació l'estació de Lleida Pirineus.

## Referències

* ↑ «Línia R12». Generalitat de Catalunya. Arxivat de l'original el 2017-03-06. [Consulta: 5 març 2017].
* ↑ «Anuari estadístic DPTOP 2023. Transport per ferrocarril» (XLSX). Departament de Territori i Sostenibilitat.

## Vegeu també

* Xarxa ferroviària de Catalunya
* Renfe Operadora
# Fantasmes (pel·lícula)

Fantasmes (títol original: Phantoms) és una pel·lícula estatunidenca de Joe Chappelle estrenada l'any 1998. És l'adaptació cinematogràfica de la novel·la del mateix nom de Dean Koontz publicada l'any 1983. Ha estat doblada al català.

## Argument

Dues germanes, Lisa i Jennifer, arriben a la ciutat turística de Snowfield, Colorado. Jennifer que fa de metge, desitja allunyar la seva germana de Los Angeles i de la seva mare alcohòlica. Descobreixen que Snowfield ha esdevingut una ciutat fantasma aïllada, coberta de cadàvers aparentment contaminats o de trossos de cossos seccionats.
Les dues germanes troben el xèrif del poble amb els seus adjunts. Diversos monstres de diferents formes els ataquen i maten els adjunts. El doctor Flyte, expulsat de la comunitat acadèmica per a les seves teories, és portat per l'exèrcit a Snowfield amb un grup de científics. Els militars i científics són delmats però el metge determina la naturalesa química de l'enemic secular i que viu a les profunditats de la terra i amb l'ajuda del xèrif i de les dues germanes, aconsegueix que la bèstia faci metamorfosi i sigui contaminat per un bacteri. Desgraciadament el « petroli intel·ligent » no és totalment destruït.

## Repartiment

* Peter O'Toole: Dr. Timothy Flyte
* Rose McGowan: Lisa Pailey
* Joanna Going: Jennifer Pailey
* Liev Schreiber: Xèrif-adjunt Stuart « Stu » Wargle
* Ben Affleck: Xèrif Bryce Hammond
* Nicky Katt: Steve Shanning
* Clifton Powell: General Leland Copperfield
* Rick Otto: científic Lockland
* Valerie Chow: científic Yamaguchi
* Adam Nelson: científic Burke
* John Hammil: científic Talbot
* John Scott Clough: científic Shane
* Michael DeLorenzo: soldat Velazquez
* William Hahn: científic Borman
* Robert Himber: científic Walker
* Bo Hopkins: Agent Hawthorne
* Robert Knepper: Agent Wilson
* Judith Drake: Hilda
* Linnea Quigley: La dona de la cambra 204

## Crítica

* "Correcta lliurament de terror en la qual 5 supervivents d'un estrany succés s'enfronten a una poderosa força diabòlica. Encara que presenta tots els tòpics del món, resulta entretinguda"

## Referències

* ↑ «Fantasmes». esadir.cat.
* ↑ Holden, Stephen «FILM REVIEW; A Monster Hungry for Attention» (en anglès). The New York Times, 1998. ISSN: 0362-4331.
* ↑ Morales, Fernando El País.
# Història d'amor

Història d'amor (títol original en anglès One from the Heart) és una pel·lícula estatunidenca de Francis Ford Coppola estrenada el 1982.
La música de la pel·lícula, a càrrec de Tom Waits, va rebre una nominació a l'Oscar.

## Argument

Dos veïns de Las Vegas, Hank i Franny, una mica espatllats per la seva vida de parella, discuteixen i marxen cadascun pel seu costat. Es trobaran al cap de la nit, després d'haver fet cadascun una trobada.

## Repartiment

* Frederic Forrest: Hank
* Teri Garr: Frannie
* Raúl Juliá: Ray
* Nastassja Kinski: Leila
* Lainie Kazan: Maggie
* Harry Dean Stanton: Moe
* Allen Garfield: propietari del restaurant
* Rebecca De Mornay: suplent

## Al voltant de la pel·lícula

Projecte desmesurat de Coppola, produït per la seva nova productora American Zoetrope, Història d'amor es defineix com una gran pel·lícula sobre Amèrica, que parla de les classes populars, amb una història molt coneguda, llums cromo, sobre fons de comèdia musical. Però per fer-ho, Coppola posa començar per restituir un carrer de Las Vegas en l'estudi. Imposa una unitat d'acció i de temps i de fet al segon grau: de lloc, ja que tot està integralment compost en estudi. Coppola innova igualment en l'escenificació, ja que dirigeix pràcticament totes les preses des d'un control per monitors de vídeo interposats. Aquest desequilibri que se sent a la pantalla va desconcertar la crítica i el públic, i la pel·lícula va ser un fracàs comercial sonat.
Esdevinguda confidencial en la filmografia de Coppola, posseeix tanmateix trumfos destacables, per començar una excel·lent interpretació i una Banda original particularment bona amb les composicions de Tom Waits cantades per Tom Waits i Crystal Gayle. Però el que la fa interessant és precisament el pas de Coppola pel treball d'estudi i en relació amb els colors, la llum i els enllumenats, i la manera d'utilitzar la decoració, la seva profunditat de camp i de posar els artificis cap a direccions noves (per exemple el vol de l'avió al final, i sobretot el joc de llums per situar Hank i Franny en dos llocs diferents però no obstant això sempre en el mateix pla).
Amb les seves pel·lícules següents, Coppola va donar la impressió de continuar exercicis d'estil tècnics: després de la llum a Història d'amor , es va exercitar amb la composició gràfica de la imatge a Rusty James (imatges en blanc i negre treballat, amb alguns afegits en colors), després va fer Cotton Club , un exercici de construcció i de muntatge que resta en els annals.

## Referències

* ↑ Títol de la pel·lícula en català a Ésadir
* ↑ Nominacions i premis a IMDb (anglès)
* ↑ The New York Times. One from the Heart (en anglès). The New York Times.
# Badús de Nestés

Basús de Nestés (en francès Bazus-Neste) és un municipi francès situat al departament dels Alts Pirineus i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 39 | 56 | 64 | 46 | 53 | 45 | 44 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1905-1925 | Henri Correge |
| 1925-1944 | Baptiste Latour |
| 1944-1959 | Xavier Rumeau |
| 1959-1983 | Antoine Latour |
| 1983-1995 | Henri Rumeau |
| 1995- | Francis Escude |

## Referències

* ↑ Toponímia occitana
# Brinhòla

Brinhòla (nom occità, en francès Brignoles) és un municipi francès situat al departament del Var i a la regió de Provença – Alps – Costa Blava. L'any 2006 tenia 15.643 habitants.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 5 060 | 5 460 | 5 301 | 5 848 | 5 940 | 5 642 | 5 518 | 5 584 | 5 809 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 5 836 | 6 143 | 5 945 | 5 593 | 5 840 | 5 648 | 4 927 | 4 811 | 4 824 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 4 748 | 4 374 | 4 541 | 3 916 | 5 116 | 5 080 | 5 534 | 5 913 | 6 347 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 7 479 | 9 051 | 9 995 | 10 412 | 11 239 | 12 487 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1977-1978 | Noël Rosé | |
| 1978-1980 | Raymond Tirard | |
| 1980-1995 | Jacques Cestor | |
| 1995-2001 | Jean Monnier | |
| 2001-2008 | Jean-Pierre Guercin | |
| 2008- | Claude Gilardo | PCF |

## Agermanaments

* Tielt
* Bruneck
* Szamotuły
* Gross-Gerau

## Enllaços externs

* Web oficial de Brinhòla Arxivat 2011-11-06 a Wayback Machine.
* Oficina de Turisme de Brinhòla
# Jesper Kyd

Jesper Kyd és un músic de videojocs que va néixer a Hørsholm, Dinamarca el 1972 i viu actualment a Los Angeles.

## Premis i nominacions

* 2006 MTV Video Music Awards Best Video Game Score
* BAFTA 2005 Best Original Music Award (British Academy Award)
* Billboard Awards Finalist 2004 Best Music
* GameSpot 2003 Best Soundtrack of the Year Award
* IGN 2004 Best Soundtrack Finalist
* G.A.N.G. 2005 Hitman Contracts
* G.A.N.G. 2004 Freedom Fighters
* G.A.N.G. 2003 Hitman 2
* Game Reactor 2003 Best Original Soundtrack Award
* PSE2 Editor's Choice GOLD - Freedom Fighters Soundtrack CD
* PSE2 Editor's Choice GOLD - Hitman Contracts Soundtrack CD
* PSE2 Editor's Choice GOLD - Hitman 2 Soundtrack CD
* Games Agent 2002 Best Original Soundtrack Award
* GameSpot 2002 Best Original Soundtrack Of The Year Nomination
* X-Sages 2002 Soundtrack Of The Year Nomination
* Action Vault 2002 Outstanding Achievement In Music
* IGN 2002 Best Sound Nomination
* Bolt Games Bolt Games Music Awards

## Feines

* Assassin's Creed: Brotherhood (2010)
* Assassin's Creed II (2009)
* Unreal Tournament III (2007)
* Assassin's Creed (2007) (VG)
* Kane & Lynch: Dead Men (2007) (VG)
* Sweet Insanity (2006)
* Impulse (2005/II)
* Splinter Cell: Chaos Theory (2005) (VG)
* Death of a Saleswoman (2005)
* Hitman: Blood Money (2005) (VG)
* Robotech: Invasion (2004) (VG)
* Hitman: Contracts (2004) (VG)
* Todd McFarlane's Evil Prophecy Konami (2004)
* Medal of Honor: War Chest EA Games (2004)
* Freedom Fighters (2003) (VG)
* Brute Force (2003) (VG)
* Cycle (2003)
* Minority Report (2002) (VG)
* Hitman 2: Silent Assassin (2002) (VG)
* Daypass (2002)
* Völker II, Die (2001) (VG)
* The Nations (International: English title)
* Hitman: Codename 47 (2000) (VG)
* MDK II (2000) (VG)
* MDK 2: Armageddon (USA: new title)
* Messiah (2000) (VG)
* Night All Day (2000)
* Batman & Robin (Sega Genesis) Sega (1995)
* Sub Terrania (Sega Genesis) Scavenger / Sega (1993)
* USS John Young (Amiga) Interactivision / Magic Bytes (1989)

## Enllaços externs

* Jesper Kyd Productions
* Hitman Blood Money
# CS-130

La CS-130 (Carretera Secundària 130) és una carretera de la Xarxa de Carreteres d'Andorra, que comunica Sant Julià de Lòria a la CG-1, amb La Rabassa. També és anomenada Carretera de la Rabassa.
Segons la codificació de carreteres d'Andorra aquesta carretera correspon a una Carretera Secundària, és a dir, aquelles carreteres què comuniquen una Carretera General amb un poble o zona.
La carretera té en total 17,4 quilòmetres de recorregut.

## Incidents: Torrentada de 2015

Una espectacular torrentada va espantar el dia 22 de juliol de 2015 el veïnat de Sant Julià de Lòria que, després de sentir un fort terrabastall, va veure com el torrent d'Aixirivall es desbordava descontroladament i inundava la carretera de la Rabassa fins a la plaça Laurèdia, al bell mig de la població. Durant la jornada d'avui, Protecció Civil incidirà per determinar les causes de l'accident natural. Durant tota la nit, els efectius desplaçats a la zona (COEX i serveis de neteja comunals) han treballat per netejar total ment la calçada i, des de la una de la nit i fins a primera hora del matí, el trànsit ha estat restringit a la carretera de la Rabassa. La neteja era la prioritat per poder restablir la circulació amb normalitat.
Afectació a la Peguera: A més del centre de Sant Julià de Lòria, on es van patir les conseqüències del desbordament del torrent d'Aixirivall, també hi va haver afectació a la carretera del Cortal de Llumeneres. Però el torrent d'Aixirivall no va ser l'únic que estava fora de si: la carretera de la Peguera va patir un fortíssim corrent d'arrossegalls del riu d'Auvinyà, que va deixar molt material acumulat a la calçada de la carretera de la Peguera.
L'accés a Naturlandia, la carretera de la Peguera, la CS-131, ha quedat tallada per l'esllavissada i, per tant, durant els pròxims dies l'accés només es podrà fer per la carretera de Juberri, la CS-130. Quan hagin finalitzat els treballs de neteja a la zona, durant les pròximes setmanes, es reobrirà la circulació, segons va informar ahir el Govern.

## Punts d'Interés

* Església de Sant Esteve de Juverri
* Parc d'atraccions de Naturlàndia
* Estació d'esquí de La Rabassa

## Recorregut

* Sant Julià de Lòria (CG-1)
* Auvinyà
* Juberri
* Església de Sant Esteve de Juberri
* La Peguera
* La Rabassa
| Tipus de Sortida | Direcció de la sortida | Carretera que hi enllaça | Qm |
| CS-130 | Sant Julià de Lòria | CG-1 | 0 |
| | Auvinyà | | 2,5 |
| | Juberri | | 4,5 |
| | | | 5 |
| | | | 8 |
| | | | 10 |
| | La Peguera | CS-131 | 13 |
| | La Rabassa | | 17 |

## Referències

* ↑ «Mapa General de Carreteres Andorranes». Arxivat de l'original el 2018-03-28. [Consulta: 28 març 2018].
* ↑ «Carreteres de La Massana». Arxivat de l'original el 2018-04-05. [Consulta: 4 abril 2018].
* ↑ «Torrentada de 2015». [Consulta: 8 abril 2018].
* ↑ «Camí de Juberri». [Consulta: 8 abril 2018].
* ↑ «Localització de La Peguera». [Consulta: 8 abril 2018].

## Vegeu també

* Llista de Carreteres d'Andorra

## Enllaços externs

* Informació sobre la carretera a aquesta pàgina (en francès)
# Disfonia

La disfonia és qualsevol alteració de la veu ja sigui momentània o duradora. S'entén per disfonia l'alteració de les qualitats acústiques de la veu: la freqüència, intensitat sonora i timbre. Quan la veu es fa ronc o rauc es parla de ronquera. No s'ha de confondre amb l'afonia que és la pèrdua total de la veu.
Les disfonies es classifiquen en dos grans grups: les funcionals i les orgàniques. La disfonia funcional pot ser causada per un abús vocal (sobre-esforç), per una mala tècnica vocal, o per tots dos motius.
La disfonia orgànica pot ser deguda a laringitis, la més freqüent (aguda: viral o bacteriana; o crònica: tabaquisme o malaltia per reflux gastroesofàgic); neoplàsia (premalignes: displàsia) - (malignes: carcinoma de cèl·lules escatoses); trauma (iatrogènic: cirurgia/intubació o accidental: tancat/penetrant/tèrmic); problemes endocrinologics (hipotiroïdisme o hipogonadisme); causes hematològiques (amiloïdosi); o iatrogènica (glucocorticoides inhalats).

## Referències

* ↑ «Disfonia». Gran Enciclopèdia Catalana. Barcelona: Grup Enciclopèdia Catalana.
* ↑ Alomar, Caterina «Les disfonies infantils». Ara, 26-01-2019.
* ↑ «Disfonia». Gran Enciclopèdia Catalana. Barcelona: Grup Enciclopèdia Catalana.
* ↑ «De la ronquera a l'afonia». Tots els matins del món. Catalunya Ràdio - CCMA, 17-10-2016. [Consulta: 4 setembre 2019].
* ↑ Cortázar & Rojo, 2007, p. 34 ss.

## Bibliografia

* Tulon, Carme. La veu : tècnica vocal per a la rehabilitació de la veu en les disfonies funcionals. 1a. ed. Barcelona: Columna, 1995. ISBN 8478098313.
* Cortázar López, Maria Isabel; Rojo Colino, Balbino. La veu en la docència: Conèixer la nostra eina de treball i tenir-ne cura. Barcelona: Grao, 2007. ISBN 9788499801834.

## Enllaços externs

* «Com hem de tenir cura de la nostra veu». Egarsat Mútua, 16-10-2018.
* «Cuidem sempre la veu i especialment quan és la nostra eina de treball». Agència de Salut Pública de Catalunya.
# Obernai

Obernai (Ewernàhn o Owernah en alsacià) és un municipi francès situat al departament del Baix Rin i a la regió del Gran Est. Limita amb els municipis de Bernardswiller, Goxwiller, Krautergersheim, Meistratzheim, Niedernai, Heiligenstein, Bischoffsheim, Bœrsch i Ottrott.
Forma part del cantó d'Obernai, del districte de Sélestat-Erstein i de la Comunitat de comunes del Pays de Sainte-Odile.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 4.536 | 6.304 | 7.902 | 8.907 | 9.610 | 10.471 |

## Administració

Llista d'alcaldes :
| Període | Identitat | Partit |
| 1973-1977 | Marcel Gillmann | |
| 1977-1983 | Hubert Eck | |
| 1983-2001 | Hugues Hartleyb | |
| 2001- | Bernard Fischer | LR |

## Personatges il·lustres

* Thomas Murner, teòleg.
* René Schickéle, escriptor
* Charles Pisot, matemàtic
# Una bala que espera

Una bala que espera (títol original: A Bullet Is Waiting) és una pel·lícula de cinema negre estatunidenca del 1954 dirigida per John Farrow i protagonitzada per Jean Simmons i Rory Calhoun. Està doblada al català.

## Argument

Un petit avió que transportava Frank Munson i un presoner emmanillat, Ed Stone, s'estavella al desert de Califòrnia. L'Ed noqueja en Frank, desbloqueja les manilles i fuig, trobant-se amb una dona anomenada Cally que cuida ovelles, aparentment sola en una cabana remota.
En Frank el segueix i s'identifica com un agent de la llei de Utah que després de perseguir l'Ed durant gairebé dos anys finalment el va trobar. La Cally dubta a confiar en qualsevol desconegut. És una dona culta el pare de la qual, un antic professor de la Universitat d'Oxford, viu amb ella, però actualment està fora.
Quan cau una pluja torrencial, l'Ed intenta escapar, però el camí s'inunda. La Cally intenta avisar-lo, però treu un ganivet quan l'Ed intenta violar-la. A la cabana, en Frank no té cap arma i busca un rifle que la Cally ha amagat. L'Ed torna i, mentre estan atrapats allà durant la tempesta, explica a la Cally que va disparar al germà de Frank en defensa pròpia, després de la qual cosa en Frank té la intenció de matar-lo en lloc de portar-lo davant la justícia.
El pare de Cally torna i es sorprèn de trobar-hi dos homes. Escolta les seves històries i, conscient que la seva filla s'està enamorant de l'Ed, li ofereix l'oportunitat de lliurar-se a altres autoritats. Amb una pistola a la mà i una sola bala a la cambra, l'Ed demostra la seva intenció negant-se a disparar en Frank quan tingui l'oportunitat. Es posa en marxa per lliurar-se a la policia.

## Repartiment

* Jean Simmons com Cally Canham
* Rory Calhoun com Ed Stone
* Stephen McNally com Frank Munson
* Brian Aherne com David Canham

## Producció

La pel·lícula havia de ser la primera de tres pel·lícules protagonitzades per Jean Simmons produïdes per Howard Welsch. Es va fer càrrec del contracte que Simmons tenia amb RKO. El rodatge va començar el 3 de desembre de 1953.
Més tard, Welsh va vendre el compromís de dues pel·lícules restants amb Simmons a la 20th Century Fox.
L'abril de 1954 Welsch va signar un acord amb Columbia per distribuir la pel·lícula.

## Referències

* ↑ Sean Axmaker A Bullet is Waiting
* ↑ «Una bala que espera». esadir.cat. [Consulta: 10 juny 2024].
* ↑ GOETZ TO PRODUCE BIG-SCALE WESTERN: His Second Independent Film Will Star James Stewart in 'Dawn in the Sky' By THOMAS M. PRYOR New York Times 25 Nov 1953: 18.
* ↑ Drama: Three Simmons Pictures Planned; Ibsen's Works Augment Classic Trend Schallert, Edwin. Los Angeles Times 4 Dec 1953: B9.
* ↑ Drama: Three Films on Slate for Lizabeth Scott; New Simmons Deal Closed Schallert, Edwin. Los Angeles Times 19 Jan 1954: B7.
* ↑ Drama: 'Back Alley' Star Revel for Youth; 'Purple Mask' Held Right for Flynn Schallert, Edwin. Los Angeles Times 12 Apr 1954: B9.
# Isaus

Isaus (en francès Izaux) és un municipi francès situat al departament dels Alts Pirineus i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 228 | 231 | 196 | 194 | 201 | 185 | 189 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1983- | René Maupomé | |

## Referències

* ↑ Toponímia occitana